钦定古今图书集成/明伦汇编/闺媛典/第278卷 > 皇清十一 > 梁岳妻曲氏〈妇吴氏附〉
## 钦定古今图书集成/明伦汇编/闺媛典/第278卷 > 皇清十一 > 梁岳妻曲氏〈妇吴氏附〉

按《辰州府志》：“曲氏，沅陵人，生员梁岳妻。岳亡，氏年二十一，遗孤凌云甫三岁。凌霄未数月，族人令再适，不从，抚二子。及长，凌霄夭殁。媳吴氏年二十二，孤孙方四月，父逼使嫁，吴亦不听，与姑同心苦守。曲年六十九卒，吴年亦七十馀。有司旌表。”